Ich hoffe, ihr sind all guet aacho im 2008??? Ich scho, han herrlich gschlafe, wos 2008 ad Türe klopfet hät. D Alessia isch bi mir gsi und mer hend uuu lang dörfe uufblibe! Überhaupt isch das ganz e lässigi Ziit gsi!!! Han wieder en noie Typ  känneglernt, de Chrischtchindli-Typ. Das heisst, gseh hanen nöd, aber ghört: es Glöggli hät gschälet und s Mami hät gseit, das seg s Chrischtchindli gsi. Woni abecho bin, isches scho weg gsi, leider. Aber es hät en mega schöne Tannebaum und - vill wichtiger - es paar Gschänkli daglah!!!